b'\n_START_ARTICLE_\nAlexandre Michaud de Beauretour\n_START_SECTION_\n\xc5\xbdivljenje\n_START_PARAGRAPH_\nV Torinu je bil izobra\xc5\xbeen iz voja\xc5\xa1kih ved. Sprva pripadnik vojske Kraljevine Sicilije je bil leta 1805 kot in\xc5\xbeenirski stotnik sprejet v rusko vojsko. V letih 1805 in 1807 je sodeloval v italijanski kampanji. Od leta 1809 je bil dodeljen moldavski vojski za boj proti Turkom; odlikoval se je v ve\xc4\x8d bitkah in 15. aprila 1811 je bil povi\xc5\xa1an v polkovnika._NEWLINE_Med veliko patriotsko vojno je 22. oktobra 1812 postal carski adjutant, 15. septembra 1813 je bil povi\xc5\xa1an v generalmajorja in 8. oktobra istega leta \xc5\xa1e v generaladjutanta. 22. avgusta 1826 je bil povi\xc5\xa1an \xc5\xa1e v generalporo\xc4\x8dnika in 13. aprila 1841 \xc5\xa1e v generala pehote._NEWLINE_Pozneje se je vrnil v rodno Italijo, kjer je umrl.'